Pred umivanjem nežno razčešemo lase (začnemo na konicah las, nato razčešemo sredino las in nato začetek las). Če češemo od zgoraj navzdol se lasje hitreje poškodujejo. Zgornji del lasnih podaljškov, kjer so pritrjeni lasje in nameščen trak, ne smemo potopiti v vodo, ker lahko nabrekne. S tem je pritrdilno mesto las uničeno, posledično tudi cel izdelek, ker ga ne moremo več ustrezno in fiksno namestiti. Lase umijemo pod tekočo vodo (hladno ali mlačno) v umivalniku ali pa damo vodo v posodo in v njo nekaj neagresivnega šampona. Lahko uporabimo tudi balzam (priporočajo se šamponi in balzami z olji). Lase nežno namilimo in jih na koncu speremo z mlačno vodo. Nato lase posušimo na zraku. Ne uporabljajte sušilca za lase. Priporočamo, da položite lase na čisto suho brisačo in počakate, da se posušijo. Suhe po potrebi rahlo razčešemo z roko ali nežnim glavnikom. Lase razčešemo na način opisan zgoraj. Ko so lasje posušeni so pripravljeni za uporabo. Ne uporabljajte pršil za lase ali voska. Posušene lase lahko oblikujemo z likalnikom (primerna temperatura od 120 do 180 stopinj), kodramo pa jih na temperaturi do 230 stopinj. Lase je enostavno oblikovati iz skodranih/valovitih v ravne. Težje se oblikujejo skodrani/valoviti iz ravnih lasov, potrebna temperatura za kodranje je 230°C. Tudi če vam jih uspe skodrati, učinek ne traja dolgo. Vendar pozor! Večkrat ko boste lase izpostavljali visoki temperaturi (230°C), hitreje bodo lasje poškodovani, s čimer jim skrajšate življenjsko dobo. Ne presegajte temperature 230 stopinj. Umetnih las ni mogoče barvati z barvami, lahko pa jih poljubno strižete v kolikor so vam predolgi. Med telovadbo priporočamo, da lase spnete, da vas ne ovirajo. Pred spanjem priporočamo, da lase odpnete in tako podaljšate življenjsko dobo podaljškov. Pred spanjem jih snemite v kolikor pa jih želite nositi tudi ponoči priporočamo, da ne hodite spati z mokrimi lasnimi podaljški. Če boste s podaljški ravnale nežno bo njihova življenjska doba daljša, v povprečju pa jih lahko nosite od 3 do 6 mesecev ali dlje, odvisno od vaše nege.